text: Markant prisfald på huse i Aabenraa
  25 maj 2011 kl. 11.46
  Huspriser stiger i Haderslev - og falder i Aabenraa.
  Huspriserne stiger.
  Og falder.
  Det afhænger af, hvor man bor.
  Men generelt er priserne faldet i to udaf tre kommuner.
  Det viser en ny opgørelse fra boligsiden Boliga over de realiserede salgspriser i første kvartal af 2011.
  Morten Skak, der er lektor på Syddansk Universitets Center for Bolig og Velfærd, er ikke overrasket over dykket.  
   
  -  Boligsælgerne har fået tre gok i nødden på stribe. Der har for det første været en beskeden rentestigning i sidste halvdel af 2010, og det alene trykker priserne. For det andet har Nationalbanken meldt ud, at det ville være en god idé at afskaffe de afdragsfrie lån, hvilket giver frygt for, at det kan ske, og for det tredje er der gensidige beskyldninger om, at partierne vil sætte ejendomsværdiskatten op. Det giver et surt marked, siger Morten Skak.
   
  Her følger prisudviklingen i en række kommuner i årets første kvartal.
  Først de kommuner, hvor priserne er steget: 
   
  I Haderslev er priserne steget med 12,1%.
   
  Sønderborg 7,8% 
  Esbjerg 1,3%
   
  Hedensted 0,7% 
  Og så de kommuner, hvor priserne er faldet:
  Vejle -0,8%
   
  Vejen -1,4%
   
  Tønder -1,8% 
  Horsens -3,9%
   
  Varde -6,1% 
  Fredericia -8,0%
   
  Kolding -8,5% 
  Aabenraa -13,0%
  